Document ID: 31997R0545

KOMISSION ASETUS (EY) N:o 545/97,
annettu 25 päivänä maaliskuuta 1997,
neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta ja kyseisen asetuksen muuttamisesta julkisen intervention osalta annetun asetuksen (EY) N:o 2368/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan asetuksen yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 6 artiklan 7 kohdan ja 22 a artiklan 3 kohdan,
sekä katsoo, että
komission asetuksen (EY) N:o 2368/96 (3), sellaisena kuin se on viimeksi muutettuna asetuksella (EY) N:o 242/97 (4), 1 artiklan 1 kohdan a alakohdassa säädetään erityisesti niiden lisätuotteiden luettelosta, joita voidaan ostaa interventioon Saksassa; mainittujen tuotteiden markkinahintojen nousun vuoksi ne olisi poistettava niiden laatuluokkien luettelosta, jotka voidaan hyväksyä interventioon kyseisessä jäsenvaltiossa,
asetuksen (EY) N:o 2368/96 1 artiklan 3 kohdassa säädetään ruhojen enimmäispainon vahvistamisesta poiketen komission asetuksen (ETY) N:o 2456/93 (5) 3 artiklan 2 kohdan h alakohdasta; tämä poikkeus olisi säilytettävä väliaikaisesti vuoden 1997 huhti-, touko- ja kesäkuun tarjouskilpailujen osalta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset.
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2368/96 seuraavasti:
1. Asetuksen 1 artiklassa:
a) poistetaan 1 kohdan a alakohdasta sanat "Saksa - laatuluokka A, luokka 02 ja luokka 03"
b) korvataan 3 kohta seuraavasti:
"3. Asetuksen (ETY) N:o 2456/93 4 artiklan 2 kohdan h alakohdasta poiketen edellä mainitussa säännöksessä tarkoitettujen ruhojen paino ei saa ylittää seuraavia tasoja:
a) A- ja C-laatuluokkien lihakkuusluokkiin U, R ja O kuuluvien eläinten ruhot: 360 kg.
b) A-laatuluokan lihakkuusluokkiin S ja E kuuluvien eläinten ruhot: 450 kg."
2. Korvataan 3 artiklan toinen kohta seuraavasti:
"Asetuksen 1 artiklaa sovelletaan vuoden 1997 huhti-, touko- ja kesäkuun aikana avattaviin tarjouskilpailuihin."
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä maaliskuuta 1997.

Labels: 17
19
3
18
15